《喜闻邻家食早麦》
宋代·舒岳祥

七十三翁饮上池，始知糠籺也生肥。
麦须似笔山雌下，荷叶如钱海鳦飞。
天运无穷人自老，川流不返志多违。
旧时此日尝新日，蚤笋窗前一尺围。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。